
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«23» верасня 2022 г.
	         № 142
	   г. Масква




Аб унясенні змяненняў у Парадак правядзення дзяржаўнага санітарна-эпідэміялагічнага нагляду (кантролю) на мытнай мяжы Еўразійскага эканамічнага саюза і на мытнай тэрыторыі Еўразійскага эканамічнага саюза


У адпаведнасці з пунктам 3 Пратакола аб прымяненні санітарных, ветэрынарна-санітарных і каранцінных фітасанітарных мер 
(дадатак № 12 да Дагавора аб Еўразійскім эканамічным саюзе ад 29 мая 2014 года) і пунктам 48 дадатку № 1 да Рэгламенту работы Еўразійскай эканамічнай эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Парадак правядзення дзяржаўнага санітарна-эпідэміялагічнага нагляду (кантролю) на мытнай мяжы Еўразійскага эканамічнага саюза і на мытнай тэрыторыі Еўразійскага эканамічнага саюза, зацверджаны Рашэннем Камісіі Мытнага саюза ад 28 мая 
2010 г. № 299, змяненні згодна з дадаткам.
2. Гэта Рашэнне ўступае ў сілу па сканчэнні
30 каляндарных дзён з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 
31 сакавіка 2022 г.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


 С. Жумангарын
	 А. Касымаліеў
	А. Авярчук





	ДАДАТАК
да Рашэння Савета
Еўразійскай эканамічнай камісіі
ад 23 верасня 2022 г. № 142





ЗМЯНЕННІ,
якія ўносяцца ў Парадак правядзення дзяржаўнага санітарна-эпідэміялагічнага нагляду (кантролю) на мытнай мяжы Еўразійскага эканамічнага саюза і на мытнай тэрыторыі Еўразійскага эканамічнага саюза

1. Пункт 3 дапоўніць падпунктам 8 наступнага зместу:
«8) «шкоднае ўздзеянне на здароўе чалавека» – уздзеянне падкантрольных тавараў, фактараў асяроддзя пражывання, якое стварае пагрозу для жыцця або здароўя чалавека або пагрозу для жыцця і здароўя будучых пакаленняў.».
2. Пункт 13 дапоўніць абзацам наступнага зместу:
«Санітарна-проціэпідэмічныя мерапрыемствы праводзяцца
з улікам ацэнкі рызыкі шкоднага ўздзеяння на здароўе чалавека (далей – ацэнка рызыкі) з мэтай ліквідацыі або памяншэння такой рызыкі, прадухілення ўзнікнення і распаўсюджвання інфекцыйных і масавых неінфекцыйных хвароб (атручванняў) і іх ліквідацыі.».
3. Абзац другі пункта 29 пасля слоў «упаўнаважанымі органамі» дапоўніць словамі «з улікам ацэнкі рызыкі».
4. Пункт 37 пасля абзаца першага дапоўніць абзацам наступнага зместу:
«правядзенне ацэнкі рызыкі;».
[bookmark: _Hlk117777985]5. Абзац другі пункта 39 пасля слоў «прыняцця мер» дапоўніць словамі «з улікам вынікаў ацэнкі рызыкі».
6. Абзац шосты пункта 40 дапоўніць словамі «з улікам вынікаў ацэнкі рызыкі». 

